ΓΡΑΠΤΗ ΕΡΩΤΗΣΗ E-1345/02

υποβολή: Elspeth Attwooll (ELDR) προς την Επιτροπή

(13 Μαΐου 2002)

Θέμα: Συνεισφορές στην ύπατη αρμοστεία των Ηνωμένων Εθνών για τους Πρόσφυγες (HNHCR).

Σε τι ύψους ανέρχονται οι ετήσιες συνεισφορές της ΕΕ στον προϋπολογισμό της ύπατης αρμοστείας των Ηνωμένων Εθνών για τους Πρόσφυγες από το 1990· Θα μπορούσε η Επιτροπή να δικαιολογήσει τις τάσεις που καταδεικνύουν αυτοί οι αριθμοί·

Απάντηση του κ. Nielson εξ ονόματος της Επιτροπής

(2 Αυγούστου 2002)

Όπως το Κοινοβούλιο γνωρίζει, από το έτος 2001 οιπηρεσίες της Επιτροπής άρχισαν να συλλέγουν απευθείας συγκεντρωτικά στοιχεία σχετικά με τη χρηματοδότηση των ΗΕ και των οργανισμών τους εκ μέρους της Επιτροπής. Στο μεταξύ και για να εξασφαλιστεί η συμβατότητα των στοιχείων, τα στοιχεία που εστάλησαν στο Αξιότιμο Μέλος καθώς και στη Γραμματεία του Κοινοβουλίου έχουν ληφθεί από πηγές της Ύπατης Αρμοστείας των Ηνωμένων Εθνών για τους Πρόσφυγες (UNHCR). Τα στοιχεία αυτά δείχνουν το βαθμό στον οποίο η Επιτροπή προσπάθησε κατά την τελευταία δεκαετία να φέρει σε πέρας την αποστολή της παρέχοντας βοήθεια και αποκατάσταση στους πρόσφυγες και τους εκτοπισθέντες σε ανθρωπιστικές κρίσεις. Πολλές απ' αυτές τις καταστάσεις

έκτακτης ανάγκης εμφανίστηκαν στις αρχές της δεκαετίας του '90, όπως φαίνεται και από τα σχετικά δεδομένα. Οι καταστάσεις αυτές, ιδίως οι κρίσεις στη Γιουγκοσλαβία και στην περιοχή των Μεγάλων Λιμνών της Αφρικής, είχαν λάβει εξαιρετικά μεγάλες διαστάσεις από άποψη αριθμού προσφύγων και εκτοπισθέντων ατόμων. Ο αριθμός των συγκρούσεων και των φυσικών καταστροφών επανήλθε σε φυσιολογικά επίπεδα προς τα τέλη της τελευταίας δεκαετίας. Πρόσφατα, η τάση έχει αρχίσει εκ νέου να γίνεται ανοδική.

Η UNHCR έχει επίσημη εντολή να συντονίζει τη βοήθεια που παρέχεται από χορηγούς της διεθνούς κοινότητας σε ανθρωπιστικές κρίσεις που χαρακτηρίζονται από μεγάλες μετακινήσεις πληθυσμών. Για την Επιτροπή ιδιαίτερα σημαντικό είναι ναποστηριχθούν οι προσπάθειες αυτές στο πλαίσιο ενός σταθερού και ανοιχτού διαλόγου με την UNHCR. Όσον αφορά τη βοήθεια που παρέχεται στα άτομα που χρήζουν προστασίας, η Επιτροπή πρέπει να εξασφαλίζει τη διοχέτευση των πόρων με τον αποτελεσματικότερο από άποψη κόστους τρόπο. Αυτό ορισμένες φορές συνεπάγεται χρηματοδότηση μέσω της UNHCR, η οποία με τη σειρά της αναθέτει σημαντικές πτυχές τηςλοποίησης της βοήθειας σε διεθνείς μη κυβερνητικές οργανώσεις (ΜΚΟ) οι οποίες διανέμουν τη βοήθεια στα άτομα που χρήζουν προστασίας. Σε άλλες περιπτώσεις η Επιτροπήποστηρίζει απευθείας διεθνείς ΜΚΟ οι οποίες αναπτύσσουν δραστηριότητα επιτόπου.

Η Επιτροπή καταβάλλει επί του παρόντος προσπάθειες προκειμένου να βελτιώσει την εταιρική της σχέση με τους διαφόρους οργανισμούς, ταμεία και προγράμματα των Ηνωμένων Εθνών. Στόχος είναι να επιτευχθεί μια πιο αποτελεσματική μακροπρόθεσμη συνεργασία η οποία θα είναι και προβλέψιμη από χρηματοδοτική άποψη και διαφανής. Αυτό επιτυγχάνεται μέσω της εφαρμογής της σχετικής ανακοίνωσης της Επιτροπής με τίτλο Οικοδόμηση μιας αποτελεσματικής εταιρικής σχέσης με τα Ηνωμένα Έθνη στους τομείς της ανάπτυξης και της ανθρωπιστικής βοήθειας(1). Η Επιτροπή θα προβεί σύντομα και σε άλλες ενέργειες προκειμένου να εντοπίσει στρατηγικούς εταίρους μεταξύ των οργανισμών, ταμείων και προγραμμάτων των ΗΕ. Βεβαίως, το Κοινοβούλιο και τα κράτη μέλη θα ενημερωθούν σχετικά.

(1) COM(2001)231 τελικό.